Iktatószám: HTO/ /2017.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2017. március 30-ai ülésére**

**Tárgy:** Hévíz Város Önkormányzat és Cserszegtomaj Község Önkormányzat közötti feladat-ellátási szerződés módosítása.

**Az előterjesztő:** Papp Gábor polgármester

**Készítette:**  Fábiánné Hoffman Márta mb. hatósági osztályvezető

**Megtárgyalta:** Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Cserszegtomaj Község polgármestere tájékoztatott, hogy Cserszegtomaj Község Önkormányzatának Képviselő-testülete a 11/2017. (II. 01.) számú Képviselő-testületi határozatával döntött arról, hogy Cserszegtomaj község élni kíván a nagyközségi címmel.

Cserszegtomaj Község Önkormányzata Képviselő-testületének 3/2017. (II. 23.) az Önkormányzat Szervezeti és Működési Szabályzatáról szóló rendeletben meghatározta, hogy a nagyközségi címet, 2017. április 11. napjától kívánja használni.

A fentiek miatt kérelmezték, hogy a 2015. november 26. napján aláírt és 2016. január 1. napjától hatályos, a Teréz Anya Szociális Integrált Intézmény útján ellátott szociális szolgáltatásról szóló feladat-ellátási szerződést vizsgáljuk felül és módosítsuk.

A Képviselő-testület 273/2015. (X. 29.) határozata alapján Hévíz Város Önkormányzat 2016. január 1-jétől új feladat-ellátási szerződést kötött a szociális szolgáltatások ellátásra Cserszegtomaj Község Önkormányzatával.

1. A szerződés értelmében a Hévíz Város Önkormányzata a 2015. november 26-én kötött feladat-ellátási szerződésben: A Szociális igazgatásról és szociális ellátásokról szóló 1993. évi III. törvényben meghatározott feladatok közül a 63. §-ban szabályozott házi segítségnyújtás, 64. §-ban szabályozott családsegítés, a 65. §-ban szabályozott a jelzőrendszeres házi segítségnyújtás, a 65/F. §-ban szabályozott nappali ellátás, valamint a gyermekek védelméről és a gyámügyi igazgatásról szóló 1997. évi XXXI. törvény 39-40. §-ban szabályozott gyermekjóléti szolgáltatás feladatait biztosítja Cserszegtomaj község közigazgatási területén.
2. Tekintettel arra, hogy a feladat-ellátási szerződés Cserszegtomaj Község Önkormányzata elnevezést tartalmazza, a szerződés módosítása vált szükségessé. Feladat-ellátási szerződés jelen szerződéssel nem érintett rendelkezései változatlanul érvényben és hatályban maradnak.
3. A működési engedélyezés feladatkörében eljáró Zala Megyei Kormányhivatal által vezetett a szolgáltatói nyilvántartásba bejegyzett adatmódosítás átvezetését, mint fenntartó kezdeményezem.

**Tisztelt Képviselő-testület!**

Kérem a Tisztelt Képviselő-testületet a határozati javaslat megtárgyalására és elfogadására. A döntés egyedi határozat, egyszerű szótöbbséget igényel.

**2**

**.**

**Határozati javaslat**

1. Hévíz Város Önkormányzat Képviselő-testülete a szociális szolgáltatások ellátására Cserszegtomaj Község Önkormányzatával 2015. november 26. napján kötött feladat-ellátás szerződés módosítását, Cserszegtomaj nagyközségi cím használata miatt 2017. április 11. napjával jóváhagyja.

1. A Képviselő-testület egyidejűleg felhatalmazza a polgármestert a módosító okirat aláírására.

**Felelős:** Papp Gábor polgármester

**Határidő:** 2017. április 11.

**4.**

**Mellékletek**

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Mb. Hatósági osztályvezető** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **Varga András** | **TASZII intézményvezető** |  |  |
|  |  |  |  |